Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 30

a) Képi kifejezések az utcán 8 óra Tag, grafitti, murális művészet. A reklám. Fényképeken tagek és grafittik gyűjtése. Melyiknek mi a jelentése? Készítsenek taget flipchartra filctollal vagy festékszóró flakonnal. Próbálják el a mozdulatot „szárazon” – társuk rajzolja az ábrát. Nézzék meg J. Pollock képeit, és nézzenek utána hogyan készült! Készítsenek képet Pollock technikájával. Mit jelent a kép, mire gondoltak közben? Grafitti az őskorban és az ókorban – képek, filmek megtekintése a barlangrajzokról és az egyiptomi sírokról. A murális művészet mint üzenet: keressék meg Diego Rivera képeit az interneten. Mi hasonló és mi különbözik a mai grafitti és Rivera képei között? Fényképek gyűjtése óriás reklámokról. Mit „mond” a kép? Mi van a szövegen? Készítsenek reklámplakát-tervet, melyen önmagukat reklámozzák, képpel, montázzsal és szöveggel. A munkákat magyarázattal mutassák be az osztálynak vagy kisebb csoportnak.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes